

**ประกาศองค์การบริหารส่วนตำบลเคร็ง**

**เรื่อง รับสมัครคัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็กเพื่อบรรจุและแต่งตั้ง**

**เป็นพนักงานส่วนตำบล ตำแหน่ง ครูผู้ดูแลเด็ก**

-------------------------------------------------------

ด้วยองค์การบริหารส่วนตำบลเคร็ง อำเภอชะอวด จังหวัดนครศรีธรรมราช มีความประสงค์จะดำเนินการคัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็ก เพื่อบรรจุและแต่งตั้งเป็นพนักงานส่วนตำบล ตำแหน่ง ครูผู้ดูแลเด็ก ประจำศูนย์พัฒนาเด็กเล็ก สังกัดองค์การบริหารส่วนตำบลคร็ง จำนวน ๑ อัตรา

อาศัยอำนาจตามความในมาตรา ๑๕ ประกอบมาตรา ๒๕ วรรคท้าย แห่งพระราชบัญญัติระเบียบบริหารงานบุคคลส่วนท้องถิ่น พ.ศ. ๒๕๔๒ ประกาศคณะกรรมการพนักงานส่วนตำบลจังหวัดนครศรีธรรมราช เรื่อง มาตรฐานทั่วไปเกี่ยวกับการบริหารงานบุคคลพนักงานครูและบุคลากรทางการศึกษาขององค์การบริหารส่วนตำบล ลงวันที่ ๑๔ กรกฎาคม ๒๕๔๙ เห็นชอบให้องค์การบริหารส่วนตำบลนำมาตรฐาน หลักเกณฑ์และวิธีการบริหารงานบุคคลทางการศึกษาของเทศบาลมาใช้กับการบริหารงานบุคคลพนักงานครูและบุคลากรทางการศึกษาองค์การบริหารส่วนตำบลโดยอนุโลม, ประกาศคณะกรรมการพนักงานเทศบาลจังหวัดนครศรีธรรมราช เรื่อง กำหนดหลักเกณฑ์การคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูเทศบาล ลงวันที่ ๔ กุมภาพันธ์ ๒๕๕๓ ประกอบกับมติคณะกรรมการพนักงานส่วนตำบลจังหวัดนครศรีธรรมราช ในคราวประชุมครั้งที่ ๗/๒๕๕๖ เมื่อวันที่ ๒๖ กรกฎาคม ๒๕๕๖ เห็นชอบให้คัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็ก เพื่อบรรจุและแต่งตั้งเป็นพนักงานส่วนตำบล ตำแหน่ง ครูผู้ดูแลเด็ก จำนวน ๑ อัตรา โดยมีรายละเอียดดังนี้

1. **ตำแหน่งที่รับสมัคร**

๑.๑ ตำแหน่งครูผู้ดูแลเด็ก ศูนย์พัฒนาเด็กเล็กสังกัด อบต.เคร็ง จำนวน ๑ อัตรา

**๒. คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขันฯ**

๒.๑ ดำรงตำแหน่งครูผู้ดูแลเด็ก และหรือหัวหน้าศูนย์พัฒนาเด็กเล็ก ซึ่งจัดจ้างโดยงบประมาณเงินอุดหนุนจากรัฐและจากเงินรายได้ของท้องถิ่นติดต่อกันมาแล้วไม่น้อยกว่า ๓ ปี (ให้หมายความถึงพนักงานจ้างตำแหน่งผู้ดูแลเด็ก ตามหนังสือกรมส่งเสริมการปกครองท้องถิ่น ที่ มท ๐๘๙๓.๔/ว ๒๒๘๒ ลงวันที่ ๑๗ พฤศจิกายน ๒๕๔๘ ด้วย) และ

๒.๓ เป็นผู้ที่มีคุณสมบัติทั่วไปและไม่มีลักษณะต้องห้าม ตามประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ลงวันที่ ๙ ธันวาคม ๒๕๔๕ ดังนี้

(๑) มีสัญชาติไทย

(๒) มีอายุไม่ต่ำกว่าสิบแปดปีบริบูรณ์

(๓) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข ตามรัฐธรรมนูญแห่งราชอาณาจักรไทยด้วยความบริสุทธิ์ใจ

(๔) ไม่เป็นผู้ดำรงตำแหน่งข้าราชการการเมือง

(๕) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิต ฟั่นเฟือนไม่สมประกอบ หรือเป็นโรคตามที่คณะกรรมการกลางพนักงานส่วนตำบล (ก.อบต.) กำหนด ดังนี้

(ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

(ข) วัณโรคในระยะอันตราย

(ค) โรคเท้าช้างในระยะที่ปรากฏอาการเป็นที่รังเกียจแก่สังคม

(ง) โรคติดยาเสพติดให้โทษ

(จ) โรคพิษสุราเรื้อรัง

(๖) ไม่เป็นผู้อยู่ในระหว่างถูกสั่งให้พักราชการ หรือถูกสั่งให้ออกราชการไว้ก่อนตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

(๗) ไม่เป็นผู้บกพร่องในศีลธรรมอันดี จนเป็นที่รังเกียจแก่สังคม

(๘) ไม่เป็นกรรมการพรรคการเมือง หรือเจ้าหน้าที่ในพรรคการเมือง

(๙) ไม่เป็นบุคคลล้มละลาย

(๑๐) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

(๑๑) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ

(๑๒) ไม่เป็นผู้เคยถูกลงโทษให้ออก หรือปลดออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคล หรือตามกฎหมายอื่น

(๑๓) ไม่เป็นผู้เคยถูกลงโทษไล่ออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

(๑๔) ไม่เป็นผู้เคยกระทำการทุจริตในการสอบเข้ารับราชการ

๒.๒ ผู้ที่ขาดคุณสมบัติ หรือมีลักษณะต้องห้ามตาม (๗) (๙) (๑๐)) หรือ (๑๔) คณะกรรมการพนักงานส่วนตำบล (ก.อบต.จังหวัด) อาจพิจารณายกเว้นให้เข้ารับราชการได้ ส่วนผู้ที่ขาดคุณสมบัติ หรือมีลักษณะต้องห้ามตามข้อ (๑๑) หรือ (๑๒) ถ้าผู้นั้นได้ออกจากงานหรือออกจากราชการเกินสองปีแล้ว และมิใช่เป็นกรณีออกเพราะกระทำผิดในกรณีทุจริตหน้าที่ หรือผู้ซึ่งขาดคุณสมบัติตาม (๑๓) ซึ่งได้ออกจากงานหรือราชการเกินสามปีแล้ว และไม่ใช่เป็นกรณีออกเพราะกระทำผิดในกรณีทุจริตต่อหน้าที่คณะกรรมการพนักงานส่วนตำบล (ก.อบต.จังหวัด) อาจพิจารณายกเว้นให้เข้ารับราชการได้

๒.๓ เป็นผู้มีคุณวุฒิไม่ต่ำกว่าปริญญาตรีทางการศึกษา ทุกสาขาวิชาเอก หรือทางอื่นที่ ก.ท.กำหนดเป็นคุณสมบัติเฉพาะสำหรับตำแหน่งนี้ และ

๒.๔ ดำรงตำแหน่งครูผู้ดูแลเด็ก และหรือหัวหน้าศูนย์พัฒนาเด็กเล็ก ซึ่งจัดจ้างโดยงบประมาณเงินอุดหนุนจากรัฐและจากเงินรายได้ของท้องถิ่นติดต่อกันมาแล้วไม่น้อยกว่า ๓ ปี (ให้หมายความถึงพนักงานจ้างตำแหน่งผู้ดูแลเด็ก ตามหนังสือกรมส่งเสริมการปกครองท้องถิ่น ที่ มท ๐๘๙๓.๔/ว๒๒๘๒ ลงวันที่ ๑๗ พฤศจิกายน ๒๕๔๘ ด้วย) และ

๒.๕ มีใบอนุญาตประกอบวิชาชครู (พนักงานจ้างในศูนย์พัฒนาเด็กเล็ก ตำแหน่ง หัวหน้าศูนย์พัฒนาเด็กเล็ก ครูผู้ดูแลเด็ก ผู้ดูแลเด็ก ที่ได้รับการจ้างก่อนการประกาศใช้มาตรฐานกำหนด

ตำแหน่ง หัวหน้าศูนย์พัฒนาเด็กเล็ก และครูผู้ดูแลเด็ก เพื่อการบรรจุแต่งตั้งเป็นพนักงานเทศบาล ตำแหน่ง ครูผู้ช่วย และหัวหน้าศูนย์พัฒนาเด็กเล็กของเทศบาล กำหนดให้ใช้ใบแทนใบอนุญาตประกอบวิชาชีพครู ประกอบด้วย หนังสือรับรองสิทธิ ใบอนุญาตปฏิบัติการสอน และหนังสืออนุญาตปฏิบัติการสอน ที่คุรุสภาออกให้ ตามหนังสือสำนักงาน ก.จ. ก.ท. และ ก.อบต. ที่ มท ๐๘๐๙.๙/ว ๔ ลงวันที่ ๒๑ เมษายน ๒๕๕๔)

๒.๖ ต้องเป็นผู้ผ่านการประเมินผลการปฏิบัติงานตามเกณฑ์คะแนนและแบบประเมินที่ ก.ท.กำหนด โดยได้คะแนนไม่ต่ำกว่าร้อยละ ๗๕

การประเมินผลการปฏิบัติงาน (คะแนนเต็ม ๓๐๐ คะแนน) ประกอบด้วย

1. องค์ประกอบที่ ๑ งานปฏิบัติการจัดกิจกรรมการเรียนรู้

(คะแนนเต็ม ๑๐๐ คะแนน)

1. องค์ประกอบที่ ๒ งานส่งเสริมการจัดกิจกรรมการเรียนรู้

(คะแนนเต็ม ๑๐๐คะแนน)

1. องค์ประกอบที่ ๓ ด้านบุคลิกภาพ คุณธรรม จรรยาบรรณ

และเจตคติต่อวิชาชีพครู (คะแนนเต็ม ๑๐๐ คะแนน)

๒.๗ ปัจจุบันเป็นผู้ดูแลเด็ก หรือหัวหน้าศูนย์พัฒนาเด็กเล็ก (พนักงานจ้างตามภารกิจ) ประจำศูนย์พัฒนาเด็กเล็ก สังกัดองค์การบริหารส่วนตำบลเคร็ง

**๓. คุณสมบัติเฉพาะสำหรับตำแหน่งครูผู้ดูแลเด็ก (รายละเอียดตามภาคผนวก ก.)**

**๔.เอกสารหลักฐานที่ต้องนำมายื่นในวันสมัคร**

ผู้ประสงค์จะสมัครต้องยื่นใบสมัครด้วยตนเอง (ตามแบบแนบท้ายประกาศ) โดยกรอกรายละเอียดในใบสมัครให้ถูกต้องครบถ้วน พร้อมด้วยหลักฐาน สำเนาเอกสารอื่นซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับพร้อมแสดงเอกสารตัวจริงมายื่นในวันสมัคร ดังต่อไปนี้

(๑) รูปถ่ายหน้าตรงไม่สวมหมวกและไม่ใส่แว่นตาดำ ขนาด ๑ นิ้ว จำนวน ๓ รูป (ถ่ายครั้งเดียวกัน) และถ่ายไม่เกิน ๖ เดือน นับถึงวันสมัคร

(๒) สำเนาวุฒิการศึกษา และสำเนาระเบียนแสดงผลการเรียนที่ระบุสาขาที่แสดงให้เห็นว่าเป็นผู้คุณวุฒิการศึกษาตรงตามคุณสมบัติเฉพาะหรับตำแหน่งที่สมัครสอบ จำนวน ๑ ฉบับ กรณีที่หลักฐานทางการศึกษาดังกล่าวเป็นภาษาต่างประเทศ ให้แนบฉบับที่แปลเป็นภาษาไทยด้วย

(๓) สำเนาทะเบียนบ้าน จำนวน ๑ ฉบับ

(๔) สำเนาบัตรประจำตัวประชาชน จำนวน 1 ฉบับ

(๕) ใบรับรองแพทย์ (ออกไม่เกิน ๑ เดือน) นับแต่วันตรวจร่างกายแสดงว่าไม่เป็นโรคต้องห้าม

(๖) สำเนาใบอนุญาตประกอบวิชาชีพครู จำนวน ๑ ฉบับ

(๗) ใบรับรองผ่านเกณฑ์ทหาร (ส.ด.๙) (ถ้ามี)

(๘) หลักฐานอื่น ๆ เช่น หลักฐานการเปลี่ยนชื่อ นามสกุล ทะเบียนสมรส ใบหย่า (ถ้ามี)

(๙) แบบประเมินผลการปฏิบัติงานสำหรับหัวหน้าศูนย์พัฒนาเด็กเล็กและครูผู้ดูเด็ก ตามแบบที่กำหนดท้ายประกาศนี้

(๑๐) หนังสือรับรองประวัติการปฏิบัติงาน ตามแบบที่กำหนดท้ายประกาศนี้

(๑๑) สำเนาสัญญาจ้าง จำนวน ๑ ฉบับ

1. **วัน เวลา และสถานที่รับสมัคร**

๕.๑ ผู้ประสงค์จะสมัครขอรับใบสมัครและยื่นใบสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับกรณีมีเหตุพิเศษไม่ต้องสอบแข่งขันสำหรับครูผู้ดูเด็ก โดยกรอกรายละเอียดในใบสมัคร ให้ถูกต้องครบถ้วนพร้อมเอกสารหลักฐานการสมัครด้วยตนเอง ซึ่งผู้สมัครได้ รับรองสำเนาถูกต้องและลงลายมือชื่อกำกับไว้ในเอกสารทุกฉบับได้ที่งานการเจ้าหน้าที่ สำนักงานปลัดองค์การบริหารส่วนตำบล องค์การบริหารส่วนตำบลเคร็ง ระหว่างวันที่ **๓ – ๙ กันยายน ๒๕๕๖**  ในวันและเวลาราชการ

๕.๒ สำหรับการสมัครครั้งนี้ ผู้สมัครต้องกรอกเอกสารหลักฐานการสมัครด้วยลายมือชื่อตนเองให้ถูกต้องครบถ้วน และรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัคร และหากภายหลังปรากฏว่ามีผู้สมัครรายใดกรอกข้อมูลผิดพลาดหรือมีคุณสมบัติดังกล่าว ไม่ครบถ้วนหรือไม่ถูกต้อง องค์การบริหารส่วนตำบลขอนหาดจะถือว่าเป็นผู้ขาดคุณสมบัติในการสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็ก และไม่มีสิทธิได้รับการบรรจุและแต่งตั้งเป็นพนักงานส่วนตำบลในสังกัดองค์การบริหารส่วนตำบลเคร็ง

1. **วัน เวลา และสถานที่ประกาศรายชื่อผู้มีสิทธิเข้ารับการคัดเลือก**

องค์การบริหารส่วนตำบลเคร็ง จะประกาศรายชื่อผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็ก ภายในวันที่ **๑๑ กันยายน ๒๕๕๖** โดยปิดประกาศไว้ ณ ป้ายประชาสัมพันธ์องค์การบริหารส่วนตำบลเคร็ง หรือทางเว็บไซต์องค์การบริหารส่วนตำบลเคร็ง ที่ [www.kreang.go.th](http://www.kreang.go.th)

1. **วิธีการคัดเลือก**

๗.๑ ประเมินความเหมาะสมกับตำแหน่ง (คะแนนเต็ม ๑๐๐ คะแนน) ตามแบบประเมินที่ ก.ท.กำหนด (โดยผู้ผ่านการประเมินความเหมาะสมกับตำแหน่ง ต้องได้คะแนนไม่น้อยกว่าร้อยละ ๘๐)

๗.๒ ทดสอบความรู้ ความสามารถในตำแหน่ง (คะแนนเต็ม ๑๐๐ คะแนน) โดยอาจใช้วิธีการสอบสัมภาษณ์หรือวิธีอื่นใดที่เหมาะสม (ผู้ผ่านการทดลองความรู้ ความสามารถในตำแหน่งต้องได้คะแนนไม่น้อยกว่าร้อยละ ๗๐) รายละเอียดตามเอกสารแนบท้าย

1. **กำหนดวัน เวลา และสถานที่คัดเลือก**

องค์การบริหารส่วนตำบลเคร็ง จะดำเนินการคัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็ก ในวันที่ **๑๗ กันยายน ๒๕๕๖** เวลา ๑๓.๐๐ น. เป็นต้นไป ณ ห้องประชุมท้องถิ่นอำเภอชะอวด

1. **การประกาศผลการคัดเลือก**

องค์การบริหารส่วนตำบลเคร็ง จะประกาศรายชื่อผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็ก ภายในวันที่ **๑๘ กันยายน ๒๕๕๖** โดยปิดประกาศไว้ ณ ป้ายประชาสัมพันธ์องค์การบริหารส่วนตำบลเคร็ง หรือทางเว็บไซต์องค์การบริหารส่วนตำบลเคร็งที่ [www.kreang.go.th](http://www.kreang.go.th)

1. **การขึ้นบัญชีและการยกเลิกการขึ้นบัญชี**

องค์การบริหารส่วนตำบลเคร็ง จะขึ้นบัญชีผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็ก โดยเรียงลำดับจากผู้สอบได้คะแนนรวมสูงสุดลงมาตามลำดับ ในกรณีที่มีผู้ที่ได้คะแนนรวมเท่ากันให้ผู้ได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่งเท่ากันให้ผู้ที่ได้คะแนนภาคความรู้ความสามารถในตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความสามารถในตำแหน่งเท่ากันให้ผู้ที่ได้ เลขประจำตัวสอบก่อนเป็นผู้อยู่ในลำดับที่สูงกว่า ในกรณีที่มีการบรรจุและแต่งตั้งผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็กในตำแหน่งที่ว่างแล้ว องค์การบริหารส่วนตำบลคร็ง จะขึ้นบัญชีผู้ผ่านการคัดเลือกกรณีมีเหตุพิเศษ ไม่ต้องสอบแข่งขันสำหรับครูผู้ดูแลเด็กไว้ ๒ ปี และถ้ามีการสรรหาโดยวิธีการคัดเลือกอย่างเดียวกันอีก และได้ขึ้นบัญชีผู้ผ่านการคัดเลือกได้ใหม่แล้ว บัญชีผู้ผ่านการคัดเลือกครั้งก่อนเป็นอันยกเลิก

1. **การบรรจุและแต่งตั้ง**

องค์การบริหารส่วนตำบลเคร็ง จะบรรจุและแต่งตั้งผู้ผ่านการคัดเลือกกรณีมีเหตุพิเศษ ไม่ต้องสอบแข่งขันสำหรับครูผู้ดูแลเด็ก เพื่อบรรจุและแต่งตั้งเป็นพนักงานส่วนตำบล ตำแหน่ง ครูผู้ดูแลเด็ก โดยต้องได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช ทั้งนี้ ผู้ที่ได้รับการบรรจุและแต่งตั้งจะต้องดำรงตำแหน่งครูผู้ดูแลเด็ก ณ ศูนย์พัฒนาเด็กเล็กในสังกัดองค์การบริหารส่วนตำบลเคร็ง เป็นเวลาอย่างน้อย ๒ ปี และผ่านการประเมินตามหลักเกณฑ์ ก.ท.ว่าด้วยการเตรียมความพร้อมและพัฒนาอย่างเข้ม ในตำแหน่งครูผู้ช่วย จึงจะสามารถบรรจุและแต่งตั้งให้ดำรงตำแหน่งครู อันดับ คศ.๑ และสามารถโอน (ย้าย) ไปที่อื่นได้

อนึ่ง การบรรจุและแต่งตั้งผู้คัดเลือกได้ หากองค์การบริหารส่วนตำบลเคร็ง ตรวจสอบพบภายหลังว่ามีคุณสมบัติไม่ตรงตามมาตรฐานกำหนดตำแหน่ง หรือมีคุณสมบัติไม่ถูกต้องครบถ้วนในการสมัครเข้ารับการคัดเลือกกรณีมีเหตุพิเศษไม่ต้องสอบแข่งขันสำหรับครูผู้ดูแลเด็ก องค์การบริหารส่วนตำบลเคร็ง ขอสงวนสิทธิ์ในการบรรจุและแต่งตั้ง

จึงประกาศให้ทราบโดยทั่วกัน

ประกาศ ณ วันที่ ๑๓ เดือน สิงหาคม พ.ศ. ๒๕๕๖

ไสว ทองดำ

(นายไสว ทองดำ)

นายกองค์การบริหารส่วนตำบลเคร็ง